Folketing
2009-05-13

Det sidste, jeg vil sige, er i relation til diskussionen om anvendelsen af betegnelsen ombudsmand. Det, vi skal diskutere i Retsudvalget er jo, om det ikke var nemmere, at det var Ombudsmanden selv, der påtalte det, når folk brugte begrebet uhensigtsmæssigt, frem for at det, som det har været hidtil, er Retsudvalget. Men jeg vil gerne ved denne lejlighed slå et slag for, at også de partier, der indimellem fremsætter forslag om andre typer af ombudsmænd, overvejer, om det ikke er hensigtsmæssigt nu har vi jo også en forbrugerombudsmand, men lad så det være undtagelsen, der bekræfter reglen - at vi fortsat kun har én ombudsmand. Der har været en diskussion om en børneombudsmand, som man har det i andre lande. Der kunne man måske i stedet for vælge at sige: Så lad os lave et børnekontor hos den Ombudsmand, vi har i forvejen - så vi ligesom i fællesskab står vagt om, at Ombudsmanden er Ombudsmanden, og der ikke er andre, der også er ombudsmænd.